《贺新凉 怀李分虎，用锡鬯寄武曾韵》
清代·沈皞日

犹忆柯园醉。正词场、敲壶戛瑟，共称三李。最后相逢把君手，灯共天街烟际。

怅别久、鸿书谁寄。白袷吟商来木末，问春游、句觅周秦辈。

凭付与，想应喜。

护花铃下莺声悴。是城边、红楼渐冷，锦鞯初敝。绿遍江南相思草，查鲍清狂而已。

又疏雨、乡园梅子。舞竹歌桃人自倦，语归情、沽酒鸳鸯水。

更明月，满船矣。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。